
ΙΜΚ,  Ιούλιος 2012 - Το Πρόγραμμα

Περιεχόμενα:

· Τετάρτη 4 έως Σάββατο 7 Ιουλίου 2012, στις 20:30  

Remembering to Forget– the work of Daniel Blaufuks

Προβολές ταινιών του Πορτογάλου Κινηματογραφιστή για πρώτη φορά στο ελληνικό κοινό
· 4, 11, 26 Ιουλίου και 22 Αυγούστου στις 12:00

Ελένη του Ευριπίδη σε σκηνοθεσία Άρη Μιχόπουλου με ρωσικούς και αγγλικούς υπέρτιτλους

· Πέμπτη 5 Ιουλίου 2012, ώρα 21:00

Συναυλία του «ΤΡΙΟ ΑΘΗΝΩΝ»

με την ευκαιρία της  Έναρξης της Κυπριακής Προεδρίας του Συμβουλίου τns Ευρωπαϊκής Ένωσης. Είσοδος Ελεύθερη
· Κυριακή 8 και Δευτέρα 9 Ιουλίου 2012, στις 20:00 & στις 22:00

GOOD BYE LENIN!

σε θεατρική προσαρμογή - σκηνοθεσία Αλέξανδρου Κοέν

· Τετάρτη 11 & Πέμπτη 12 Ιουλίου 2012, στις 21:00

Το ντουέτο κιθάρας   ΔΩΔΕΚΑΧΟΡΔΟΝ 
με τους Susan Marku και Νότη Γεωργίου για πρώτη φορά στην Ελλάδα 
· Τετάρτη 18 & Πέμπτη 19 Ιουλίου 2012

Il Bacio di Leonora  / Το Φιλί της Λεονόρας

Όπερα, έργο του Yves Senn,  L’avant-scène opéra, 2011-12
· Πέμπτη 12 έως Τετάρτη 25 Ιουλίου 2012, στις 21:00

3ο Φεστιβάλ Βωβού Κινηματογράφου

Θέμα:  Η χειραφέτηση της γυναίκας Είσοδος Ελεύθερη

· Κυριακή 22, Δευτέρα 23 και Τρίτη 24 Ιουλίου 2012,  στις 21:00

Η διεθνούς φήμης θεατρική ομάδα

Aquila Theatre από τη Νέα Υόρκη για πρώτη φορά στην Αθήνα

παρουσιάζει τη νέα της παραγωγή
Ηρακλής (Μαινόμενος) του Ευριπίδη

Σε μετάφραση & Διασκευή του Peter Meineck

*
Τετάρτη 25 Ιουλίου 2012 ένας χρόνος χωρίς τον Μιχάλη Κακογιάννη

**********
Αναλυτικά
ΚΙΝΗΜΑΤΟΓΡΑΦΟΣ 
Τετάρτη 4 έως Σάββατο  7 Ιουλίου 2012, στις 20:30  
Remembering to Forget
– the work of Daniel Blaufuks
Προβολές ταινιών του Πορτογάλου Κινηματογραφιστή για πρώτη φορά στο ελληνικό κοινό
Το Ίδρυμα Μιχάλης Κακογιάννης παρουσιάζει από τις 4 έως τις 7 Ιουλίου 2012  ένα αφιέρωμα στον Πορτογάλο Φωτογράφο και Κινηματογραφιστή Daniel Blaufuks, με μια σειρά από ταινίες του που για πρώτη φορά προβάλλονται στο ελληνικό κοινό.

Ο Daniel Blaufuks, γενημμένος στην Λισαβόνα, Πολωνoεβραϊκής καταγωγής, εξερευνά στο φωτογραφικό και κινηματογραφικό του έργο τη σχέση μεταξύ του χώρου και του χρόνου και τις αναπαραστάσεις της μνήμης, ατομικής και συλλογικής. Οι παράγοντες αλλά και ο τρόπος με τον οποίο τα άτομα και οι κοινωνίες επιλέγουν να θυμούνται ή να ξεχνούν, η υποκειμενικότητα και η αστάθεια της μνήμης και ο βαθμός διατήρησης ή απώλειάς της, είναι μερικά από τα σημεία που απασχολούν τον καλλιτέχνη σε όλο το φάσμα του καλλιτεχνικού του έργου. Η ιστορική μνήμη αφορά ένα μεγάλο κεφάλαιο του προβληματισμού του.

Ο τίτλος του αφιερώματος «Remembering to Forget» συνίσταται σε αυτή ακριβώς την επιλογή διαχείρισης της μνήμης και στο πόσο τελικά αυτή καθορίζει το παρόν και το μέλλον μας.
Ο Daniel Blaufuks θα προλογίζει τις ταινίες και θα ακολουθεί συζήτηση με το κοινό μετά την προβολή τους.
Θα προβληθούν οι ταινίες:

4 Ιουλίου 2012, στις 20.30:  Eden, 60', doc., video, 2011
5 Ιουλίου 2012, στις 20:30: Slightly smaller than Indiana, doc., 78', sound, video, 









2006
6 Ιουλίου 2012, στις 20.30: Under strange skies, doc., 57´min., video, 2002
7 Ιουλίου 2012, στις 20:30, Três quartos de memória, 24', sound, video, 2011

What is left is right and what is right is wrong, 5', loop, sound, video, 2009

The absence, 20', loop, sound, video, 2009

Traum, 12' 20 min., loop, sound, video, 2006

Motel, 4´, loop, sound, video, 2005
Επίσης, το πρόγραμμα των κύριων προβολών πλαισιώνεται από την παράλληλη προβολή της ταινίας Τheresienstadt, 90', loop, sound, video, 2007, στο video room του ΙΜΚ με ελεύθερη είσοδο.

Τιμή Εισιτηρίου: 5€, ενιαίο
Οι ταινίες αναλυτικά
4 Ιουλίου 2012, ώρα 20.30

Eden, 60', doc., video, 2011

Με ντοκιμαντερίστικη ματιά ο Blaufuks μας οδηγεί στο νησί S.Vicente και τις μνήμες που άφησε στο νησί ο κινηματογράφος. Βασισμένη σε ερευνητική εργασία που περιλαμβάνει καταγραφές μαρτυριών και εικόνων, η ταινία "Eden" αποκαλύπτει τη σύγχρονη μορφή ενός τόπου και των ανθρώπων του, μέσα από τη σχέση τους με τον κινηματογράφο.
5 Ιουλίου 2012, ώρα 20.30

Slightly smaller than Indiana, doc., 78', sound, video, 2006

Το καλοκαίρι του 2004 ο Blaufuks ταξιδεύει σε ολόκληρη την Πορτογαλία για να κινηματογραφήσει ένα road-movie για μια χώρα που μπορεί να διασχίσει κανείς μέσα σε 6 ώρες, από το Βορρά ως το Νότο και μόλις σε μιάμιση ώρα από τη Δύση ως την Ανατολή. Το τοπίο που διέσχισε ήταν η Πορτογαλία του 2004, υπό την κυβέρνηση του Santana Lopes, έτοιμη να αναλάβει έργο. Μια χώρα που ακόμα θύμιζε «πατρίδα», χωρίς αυτό πια να ανταποκρίνεται στην πραγματικότητα, καθώς σταδιακά γίνεται αγνώριστη. Σήμερα η Πορτογαλία είναι μια επικράτεια που υφίσταται μεταμόρφωση, μια μίξη αυτού που κάποτε ήταν, μαζί με την «αμερικάνικη ιδέα» που εισήχθη και υιοθετήθηκε από την Κεντρική Ευρώπη χρόνια πριν. Κατά τη διάρκεια των γυρισμάτων, ο Blaufuks, φέρνει στο νου τα λόγια από ένα τραγούδι του Morrissey How I dearly wish I was not here in the seaside town that they forgot to bomb, Come, come, come - nuclear bomb...Και αυτό ακριβώς το χάος ήταν που αναζητούσε να δείξει σε αυτήν την ταινία, καθώς όμως η πραγματικότητα συχνά μας ξεπερνά, διαπίστωσε ότι οι προσδοκίες του ικανοποιήθηκαν για το έργο του, αλλά όχι για τη χώρα του.
6 Ιουλίου 2012, ώρα 20.30

Under strange skies, doc., 57´, video, 2002

Κατά τη διάρκεια του Β’ Παγκοσμίου πολέμου, η Λισσαβόνα υπήρξε ένα πέρασμα για πρόσφυγες που έρχονταν από τα κατεχόμενα από το Χίτλερ εδάφη με προορισμό την Αμερική. Η ταινία αφηγείται δύο παράλληλες ιστορίες για την εξορία. Μέσω της αφηγηματικής μνήμης και των φωτογραφιών, παρουσιάζει την ιστορία μιας Γερμανοεβραϊκής οικογένειας που πήρε την απόφαση να παραμείνει στην Πορτογαλία, αλλά παράλληλα και του μεγαλύτερου μέρους προσφύγων που χρησιμοποίησαν τη Λισσαβόνα ως πέρασμα για τη διαφυγή τους. Χρησιμοποιώντας εικόνες αλλά και αφηγήσεις εξεχουσών φυσιογνωμιών της διανόησης της εποχής, όπως των Heinrich Mann και Alfred Döblin, η ταινία μας μεταφέρει σε μια έντονα ρομαντική περίοδο εξορίας, απόγνωσης και τελικά ελευθερίας.

7 Ιουλίου, 2012, ώρα 20.30

Três quartos de memória, 24', sound, video, 2011

Πρόκειται για ένα έργο σε video και super 8, που είχε προβληθεί αρχικά στο Ίδρυμα Eva Klabin, στο Ρίο Ντε Τζανέιρο και επιχειρεί έναν διάλογο ανάμεσα στο χώρο και το χρόνο, κατασκευάζοντας αισθητηριακές ατμόσφαιρες και στοχεύοντας στο να οικοδομήσει υποθετικές σχέσεις ανάμεσα στους πίνακες της συλλογής του Ιδρύματος, τις οικογενειακές φωτογραφίες των αρχείων και των αναμνήσεων που περιλαμβάνονται στο ίδιο το κτίριο. 
Ο τίτλος “Três quartos de memória", που σημαίνει ταυτόχρονα Τρία Τέταρτα, ή Τρία Δωμάτια της μνήμης, είναι ένα λογοπαίγνιο, που δεν αναφέρεται μόνο στο χώρο της έκθεσης, αλλά και στην απιθανότητα ύπαρξης μιας αδιάσπαστης και αντικειμενικής μνήμης.
What is left is right and what is right is wrong, 5', loop, sound, video, 2009

Μια άσκηση βασισμένη σε μια σκηνή του Fred Astaire’s στο Βασιλικό γάμο.
Στην ταινία εφαρμόζονται τεχνικές όπως το περιστρεφόμενο φόντο, με σκοπό να προσομοιώσει την απώλεια βαρύτητας. Το ίδιο σύστημα χρησιμοποιήθηκε και εξελίχθηκε αργότερα από τον Stanley Kubrick, στην Οδύσσεια του Διαστήματος, 2001, για να επιτύχει παρόμοιο εφέ. Στο βίντεο, η εικόνα και ο ήχος αναστρέφονται οριζοντίως και καθέτως, δημιουργώντας μια αίσθηση απουσίας του χρόνου και μυστηριώδους.
The absence, 20', loop, sound, video, 2009

Εμπνευσμένη από το La Disparition, του Georges Perec, ένα μυθιστόρημα γραμμένο χωρίς το γράμμα “E”, η ταινία αυτή είναι μια επανέκδοση του κλασικού γαλλικού φιλμ του Jean-Luc Godard, με τίτλο A Bout de Souffle, αλλά με απουσία του πρωταγωνιστικού ρόλου, που στην ταινία του Godard, είχε ο Jean-Paul Belmondo. Ό,τι έχει μείνει από αυτή την απουσία είναι η κινηματογραφική μας μνήμη, που ενστικτωδώς επιχειρεί να γεμίσει το κενό, γύρω από το οποίο μοιάζουν όλα να περιστρέφονται.
Traum, 12' 20 min., loop, sound, video, 2006

Πρόκειται για μια μη-αφηγηματική ταινία φαντασίας, βασισμένη σε ιστορικές μνήμες. Κινηματογραφήθηκε στο εγκαταλελειμμένο σπίτι παριζιάνικου στυλ του Aristides Sousa Mendes, που εξακολουθεί να είναι το μεγαλύτερο κτίριο, ενός μικρού χωριού στο κέντρο της Πορτογαλίας. Ο Mendes ήταν ο Πρόξενος της Πορτογαλίας στο Bordeaux, ο οποίος ενάντια στις διαταγές της κυβέρνησής του, χορήγησε χιλιάδες άδειες εισόδου σε πρόσφυγες τον Ιούνιο του 1940, συμβάλλοντας έτσι στη διαφυγή, μέσω της Λισσαβόνας, πολλών ανθρώπων που είχαν παγιδευτεί από την γερμανική εισβολή στη Γαλλία. Αφού παρέμεινε 3 μέρες σε αναστολή και οδηγήθηκε με βία πίσω στη Πορτογαλία, εκδιώχθηκε από την υπηρεσία του και ατιμάστηκε. Μη μπορώντας να εργαστεί έγινε πρόσφυγας ο ίδιος, στην ίδια του τη χώρα και τόσο εκείνος, όσο και η ευρύτερη οικογένειά του, εξαρτιόταν για βοήθεια από το εβραϊκό πρακτορείο προσφύγων, στη Λισσαβόνα. Πέθανε εξαθλιωμένος από τη φτώχια το 1954. Traum είναι η γερμανική λέξη για το όνειρο, συγγενική με την ελληνική λέξη τραύμα, που είναι η πληγή. Και οι δύο έννοιες, όνειρο και τραύμα, προκαλούνται οπτικά σε αυτή την ταινία, καθώς με πολύ αργές κινήσεις, η κάμερα τραβάει το σπίτι του Mendes στην παρούσα του μορφή, αλλά και ταυτόχρονα μας υπενθυμίζει το όνειρο που αποτέλεσε κάποτε. Η μουσική της ταινίας είναι του Dmitri Shostakovich, που επίσης είχε πολλές δυσκολίες με τη κυβέρνηση και ίδρυσε το TRAM, ένα θέατρο νέων.

Motel, 4´, loop, sound, video, 2005

Ένα βίντεο που επιχειρεί να επαναδημιουργήσει την εμπειρία μιας μακράς νύχτας και της ανάμνησής της.
Ο Daniel Blaufuks θα προλογίζει τις ταινίες και θα ακολουθεί συζήτηση με το κοινό μετά τη λήξη τους.
Παράλληλη προβολή

Σε όλη τη διάρκεια από 4 έως 7 Ιουλίου, στην αίθουσα Video.
Είσοδος Δωρεάν
Τheresienstadt, 90', loop, sound, video, 2007 

Με χρωματισμούς και μείωση της ταχύτητας προβολής, αυτό το βίντεο αποτελεί μια παρέμβαση σε ένα παλιό φιλμ γερμανικής προπαγάνδας, σε μια προσπάθεια ανίχνευσης της αλήθειας. Το βίντεο, αποτελεί μέρος, ενός ευρύτερου φωτογραφικού πρότζεκτ του Blaufuks, με τίτλο Terezín, που έχει εκδοθεί σε βιβλίο και dvd.

Οργάνωση Παραγωγής: Ίδρυμα Κακογιάννη

Επιμέλεια/ Συντονισμός: Άννα Χασανάκου
Βιογραφικά στοιχεία
Ο Daniel Blaufuks, γεννήθηκε στη Λισσαβόνα το 1963 και προέρχεται από οικογένεια Πολωνών και Γερμανών Εβραϊκής καταγωγής. Σπούδασε φωτογραφία και η δουλειά του παρουσιάζεται κυρίως μέσα από βιβλία, εγκαταστάσεις και ταινίες. Κυρίαρχη επιλογή της θεματικής του είναι η σχέση χώρου και χρόνου και η αναπαράσταση της μνήμης, ατομικής και συλλογικής. Έχει αποσπάσει διακρίσεις σε διεθνείς διαγωνισμούς όπως: Καλύτερο Πορτογαλικό ντοκιμαντέρ, IndieLisboa, 2011, Καλύτερη Πρόταση, LOOP, Βαρκελώνη 2008,  Βραβείο Deutsche Boerse, 2007, Καλύτερο φωτογραφικό βιβλίο της χρονιάς, Photoespana, 2007, BES Φωτογραφικό βραβείο, 2007, Υποψήφιος για το βραβείο Albert Renger-Patzsch, 2006, Βραβείο καλύτερης σκηνοθεσίας, Caminhos do Cinema Portugues, Coimbra, 2002, Βραβείο καλύτερης σκηνοθεσίας, Vila do Conde International Short Film Festival, 2001, Βραβείο Kodak, 1990. Έχει συμμετάσχει σε πολλές εκθέσεις, ατομικές και ομαδικές, διεθνώς με φωτογραφίες και βίντεο ενώ έργα του βρίσκονται στη συλλογή μουσείων και γκαλερί όπως Byrd Hoffman Foundation, New York, Centro de Arte Moderna da Fundação Calouste Gulbenkian, Lisboa, Centro Cultural de Belém, Lisboa , Centro Galego de Arte Contemporanea, Santiago de Compostela, Centro Português de Fotografia, Porto, Centro de Artes Visuais, Coimbra, Colecçao BES, Lisboa, Fundação PLMJ, Lisboa , MEIAC, Badajoz, Museu de Arte Contemporânea, Funchal, O Museu Temporário, Lisboa , Museu da Cidade, Lisboa, κ.α  Παράλληλα έχει σκηνοθετήσει πολλές ταινίες όπως Life is not a picnic, 1998, Black and White, 2000, Under Strange Skies, 2002, Slightly Smaller than Indiana, 2006, Eden, 2011και έχει εκδώσει και πολλά φωτογραφικά βιβλία, με πιο πρόσφατα τα: Works on Memory, 2012, Caderno Blaufuks, 2011, Terezin, 2010, The Archive 2008, κ.α. Στο σύνολο της δουλειάς του καταπιάνεται με το θέμα του χρόνου και της μνήμης.

http://www.danielblaufuks.com/
*******

Αρχαία Τραγωδία

4, 11, 26 Ιουλίου και 22 Αυγούστου στις 12:00

Ελένη του Ευριπίδη 

σε σκηνοθεσία Άρη Μιχόπουλου
με ρωσικούς και αγγλικούς υπέρτιτλους

Το Ίδρυμα Μιχάλης Κακογιάννης, το Κέντρο Ελληνικού Πολιτισμού Μόσχας και το τουριστικό πρακτορείο Golden Travel, σε συνεργασία με την Εταιρεία Θεάτρου Η ΑΛΛΗ ΠΛΕΥΡΑ, η οποία ήδη από το 2001 ασχολείται με τη μελέτη, την έρευνα και τη σκηνική πραγμάτωση έργων του αρχαίου δράματος, παρουσιάζουν τους καλοκαιρινούς μήνες Ιούλιο και Αύγουστο, για λίγες παραστάσεις, στις 4, 11, 26 Ιουλίου και στις 22 Αυγούστου την Ελένη του Ευριπίδη, σε σκηνοθεσία Άρη Μιχόπουλου, στο θέατρο του Ιδρύματος Μιχάλης Κακογιάννης με ρωσικούς και αγγλικούς υπέρτιτλους.
Ο Μύθος

Η Ελένη, στην τραγωδία του Ευριπίδη, βρίσκεται από χρόνια στην Αίγυπτο, στο παλάτι του Πρωτέα, μετά το θάνατο του οποίου ο διάδοχος και γιος του Θεοκλύμενος, επιμένει παρά την άρνησή της να την παντρευτεί. Εντωμεταξύ ο Μενέλαος μαθαίνει με κατάπληξη ότι η (Ωραία) Ελένη δεν βρίσκεται στην Τροία -άρα ο Τρωικός πόλεμος βασίστηκε σε ένα ψέμα-, και καταπλέει στην Αίγυπτο, όπου μαζί με την Ελένη καταφέρνουν να διαφύγουν.  

Ιστορικό πλαίσιο

Η Ελένη του Ευριπίδη γράφτηκε το 412 π.Χ. και παρουσιάστηκε για πρώτη φορά την ίδια εποχή, δηλαδή μόλις τελείωσε η Σικελική εκστρατεία με την πανωλεθρία του αθηναϊκού στόλου. Παράλληλα την ίδια εποχή αναπτυσσόταν το σοφιστικό κίνημα που είχε αρχίσει να αμφισβητεί πατροπαράδοτες αξίες και προκαλούσε με την κριτική των εκπροσώπων του κρίση στο δημοκρατικό πολίτευμα και φαινόμενα ασέβειας. 
Μέσα σε αυτό το πλαίσιο ο Ευριπίδης με την τραγωδία του Ελένη καταδικάζει τον πόλεμο ως πρόξενο όλων των κακών και με πρόσχημα την Ελένη προσπάθησε να τονίσει το παράλογο του τρωικού πολέμου. Έτσι στο παράλογο της άποψης ότι για μια γυναίκα μπορεί να εξοντωθεί ένας λαός και ένα κράτος και να σκοτωθούν χιλιάδες Ελλήνων, ο Ευριπίδης θα απαντήσει με το παράλογο του «ειδώλου». Τελικά, ο μύθος που αξιοποιεί λογοτεχνικά δεν είναι η ομηρική εκδοχή, αλλά αυτή που δημιούργησε ο λυρικός ποιητής Στησίχορος. 

Σημειώνουν οι συντελεστές της παράστασης: "Εκείνο που, ίσως, γοητεύει περισσότερο σε αυτό το έργο είναι ο μετασχηματισμός. Μοιάζει ο ίδιος ο μύθος να κοιτάζεται στον καθρέφτη και να βλέπει τον εαυτό του, χαμογελώντας, ίσως ειρωνικά, ίσως με πίκρα. Ο Ευριπίδης παίρνει την ιστορία της αρπαγής της Ωραίας Ελένης, και, χωρίς να αλλάξει κάτι από το πραγματικό αντικείμενο, διαστρεβλώνει με τρόπο ποιητικό και υπαινικτικό το καθρεφτιζόμενο είδωλό του".

ΣΥΝΤΕΛΕΣΤΕΣ
Μετάφραση: 

Τάσος Ρούσσος
Σκηνοθεσία: 

Άρης Μιχόπουλος
Χορογραφία: 

Κώστας Αντωνάτος
Μουσική: 

Χρίστος Θεοδώρου
Σκηνικά: 

Άρης Μιχόπουλος
Κοστούμια: 

Σταματία Αντωνάτου
Φωτισμοί: 

Κατερίνα Παπαδάκου
Δραματολογία: 
Κόννη Σοφιάδου
Φωτογραφίες: 
Μαριλένα Σταφυλίδου
Ερμηνεύουν: 

Θάλεια Γρίβα, Γιάννης Δουράτσος, Αλίκη Ζαχαροπούλου, 
Μενέλαος Ζαφειρόπουλος, Δήμητρα Κόκκορη, 


Δέσποινα Μαλλιαρού, Χρυσόστομος Παπανικολάου, Πάνος 
Τρουμπουνέλης, Αντιγόνη Φρυδά 

ΕΛΕΝΗ του Ευριπίδη με ρωσικούς  και αγγλικούς υπέρτιτλους 

Αίθουσα: Θέατρο

Διάρκεια: 90’

Εισιτήριο: 20€, ενιαίο

Οι παραστάσεις οργανώνονται για group κατόπιν συνεννόησης 
Πληροφορίες - Κρατήσεις: Σταματία Αντωνάτου697 4926755, standonatou@yahoo.gr
Δίδεται δυνατότητα οργάνωσης παραστάσεων και για άλλες ημερομηνίες και ώρες, εφ' όσον υπάρχει διαθεσιμότητα του θιάσου και της αίθουσας - [ελάχιστος αριθμός ατόμων 60]
******

ΜΟΥΣΙΚΗ

Πέμπτη 5 Ιουλίου 2012, ώρα 21:00

Συναυλία του «ΤΡΙΟ ΑΘΗΝΩΝ»

με την ευκαιρία της

Έναρξης της Κυπριακής Προεδρίας του Συμβουλίου

τns Ευρωπαϊκής Ένωσης

Είσοδος ελεύθερη
Με την ευκαιρία της έναρξης τns Κυπριακής Προεδρίας του Συμβουλίου τns Ευρωπαϊκής Ένωσης η Πρεσβεία τns Κυπριακής Δημοκρατίας διοργανώνει στο Θέατρο του Ιδρύματος Μ. Κακογιάννης, την Πέμπτη 5 Ιουλίου 2012, στις 21:00, συναυλία του «ΤΡΙΟ ΑΘΗΝΩΝ» με έργα συνθετών από το ΤΡΙΟ της Ευρωπαϊκής Προεδρίας:
ΠΟΛΩΝΙΑ: Fr. Chopin: τρίο op. 8 

ΔΑΝΙΑ: Niels W. Gade: τρίο op. 42 

ΚΥΠΡΟΣ Γ. Κάρβελλος: Βοσκός, πιάνο τρίο 


   Α. Μπαλτάς: Κυπριακή Σουίτα

Συμμετέχουν οι καλλιτέχνες του "ΤΡΙΟ ΑΘΗΝΩΝ": 



Χάρης Χατζηγεωργίου, βιολί 



Ντάνα Χατζηγεωργίου, βιολοντσέλο 



Βίκυ Στυλιανού, πιάνο
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου

Πέμπτη 5 Ιουλίου 2012, ώρα 21:00

Συναυλία του «ΤΡΙΟ ΑΘΗΝΩΝ»
Αίθουσα: Θέατρο

Διάρκεια: 90΄

Είσοδος Ελεύθερη
Πληροφορίες και κρατήσεις θέσεων στο τηλέφωνο 210 37 34 918 
Δευτέρα – Παρασκευή 10:00 – 14:00

Τ Ο   Π Ρ Ο Γ Ρ Α Μ Μ Α 
     Γιώργος ΚΑΡΒΕΛΛΟΣ:   Βοσκός, πιάνο τρίο

     Frédérik  CHOPIN:      Trio opus 8, σε σολ ελάσσονα

                                              - Allegro con fuoco 

                                              - Scherzo. Con moto, ma non troppo
                                              - Adagio sostenuto
                                              - Finale. Allegretto
                                                                                 Διάλειμμα
     Niels W. GADE:             Trio opus 42, σε φα μείζονα
                                             
- Allegro animato

                                             
- Allegro molto vivace 

                                             
- Andantino

                                             
- Finale. Allegro con fuoco

     Άλκης ΜΠΑΛΤΑΣ:         Κυπριακή Σουίτα




  
- Adagio tranquillo

                                            
 - Allegro moderato

                                             
- Andante dolente

                                             
- Vivo

                                            
 - Andantino espressivo

                                             
- Funebre

                                             
- Finale. Allegro molto con fuocο

Βιογραφικά στοιχεία
Το «Τρίο Αθηνών» ιδρύθηκε το 1982 και έχει δώσει πολυάριθμες συναυλίες στην Αθήνα, την Ελληνική περιφέρεια και το εξωτερικό, αποσπώντας ευμενέστατες κριτικές.  Έχει συνεργαστεί με τις Κρατικές Ορχήστρες Αθηνών και Θεσσαλονίκης, το Μέγαρο Μουσικής Αθηνών, την ΕΡΤ, το Ιόνιο Πανεπιστήμιο, το Πανεπιστήμιο Κρήτης, τις Πολιτιστικές Υπηρεσίες του Υπουργείου Παιδείας και Πολιτισμού της Κύπρου, και άλλους φορείς. Επίσης έχει συνεργαστεί με πολιτιστικούς φορείς πολλών ελληνικών πόλεων και έχει συμμετάσχει σε ελληνικά και διεθνή φεστιβάλ.  Συμμετείχε σε σειρά εκπαιδευτικών συναυλιών που οργάνωσε η ΕΡΤ και πραγματοποίησε πολλές ηχογραφήσεις για το Ραδιόφωνο και την Τηλεόραση.  Το ρεπερτόριο του περιλαμβάνει σχεδόν όλα τα έργα που έχουν γραφτεί για Τρίο με πιάνο.  Ανάμεσά τους και το Τριπλό Κοντσέρτο του Μπετόβεν, το οποίο έχει ερμηνεύσει επανειλημμένα με ορχήστρα.  Επίσης, στην προσπάθεια για την προβολή της Ελληνικής Μουσικής Δωματίου, ηχογράφησε δίσκους με έργα Ελλήνων συνθετών και παρουσιάζει συχνά ελληνικά έργα σε πρώτη εκτέλεση.  Το Τρίο είναι ένα από τα μακροβιότερα μουσικά σύνολα στην Ελλάδα.  Φέτος γιορτάζει τα 30 χρόνια από την ίδρυσή του.

******
ΘΕΑΤΡΟ

Κυριακή 8 και Δευτέρα 9 Ιουλίου 2012,

στις 20:00 & στις 22:00

Θεατρική παράσταση

GOOD BYE LENIN!

σε θεατρική προσαρμογή - σκηνοθεσία Αλέξανδρου Κοέν

Χάρη στις έξυπνες και συνεχείς επινοήσεις του Αλεξάντερ, η μητέρα του, μια φανατική κομμουνίστρια της Ανατολικής Γερμανίας, με επισφαλή υγεία, η οποία ήταν σε κώμα όταν έπεσε το τείχος του Βερολίνου, εξακολουθεί να πιστεύει πως ζει στο παλιό κομμουνιστικό καθεστώς – σε μια γλυκόπικρη κωμωδία. 
To Goodbye Lenin! – παρουσιάζει την ιστορία της Κριστιάνε Κέρνερ (κατοίκου του Ανατολικού Βερολίνου και υποστηρίκτριας του καθεστώτος) που λίγους μήνες πριν από την πτώση του τείχους πέφτει σε κώμα, όταν βλέπει το γιο της Αλεξάντερ να παίρνει μέρος σε διαδήλωση για την κατάργηση του τείχους. Όταν, ύστερα από οκτώ μήνες ξυπνάει, το τείχος έχει πέσει, η Γερμανία έχει ενοποιηθεί και η κατάσταση έχει αρχίσει να αλλάζει ριζικά.    Εξαιτίας, όμως, της επικίνδυνης κατάστασης της υγείας της τα παιδιά της, Αλεξάντερ και Αριάνε, αποφεύγουν να της αποκαλύψουν την αλήθεια βρίσκοντας διάφορους τρόπους για να  μπορέσουν να κρατήσουν ζωντανή την ψευδαίσθηση ότι τίποτα δεν έχει αλλάξει.  

Ο Αλέξανδρος Κοέν διασκεύασε και σκηνοθέτησε την ομώνυμη δραματική -κωμική κινηματογραφική ταινία η οποία σε σκηνοθεσία Βόλφγκαγκ Μπέκερ προβλήθηκε διεθνώς το 2003 και κέρδισε πολλά βραβεία ανάμεσά τους και εκείνο της Καλύτερης Ταινίας για το 2003, ενώ ήταν υποψήφια για Χρυσή Σφαίρα και Όσκαρ στην ίδια κατηγορία.

GOOD BYE LENIN!

Θεατρική προσαρμογή - σκηνοθεσία: Αλέξανδρος Κοέν

Κοστούμια: Δέσποινα Ησαΐα

Φωτισμοί: Αλεξάνδρα Μουζακίτη

Βοηθός Σκηνοθέτη: Μελίνα Χιλέλη


Παίζουν αλφαβητικά:

Γιάννης Αθανασόπουλος, Χαρά Δουφέκα, Μαρία Καβαλλάρη, Εύη Καραδήμα,
Εύη Νταλούκα, Κώστας Πιπερίδης, Αλέξανδρος Τσελεπιδάκης

Κυριακή 8 και Δευτέρα 9 Ιουλίου 2012,

στις 20:00 & στις 22:00

Θεατρική παράσταση

GOOD BYE LENIN!

σε θεατρική προσαρμογή - σκηνοθεσία Αλέξανδρου Κοέν

Αίθουσα: BLACK BOX
Διάρκεια 75'
Εισιτήριο 10€, ενιαίο

*****
ΜΟΥΣΙΚΗ

Τετάρτη 11 & Πέμπτη 12 Ιουλίου 2012, στις 21:00
Το  ντουέτο κιθάρας   

ΔΩΔΕΚΑΧΟΡΔΟΝ 

με τους Susan Marku και Νότη Γεωργίου

για πρώτη φορά στην Ελλάδα 
Το ντουέτο κιθάρας ΔΩΔΕΚΑΧΟΡΔΟΝ αποτελείται από τους πολυτάλαντους και βραβευμένους Νότη Γεωργίου (αρχιμουσικό και σολίστ κιθάρας)  και Σούζαν Μάρκου (σολίστ κιθάρας και λαούτου).   Το φιλόμουσο κοινό θα έχει τη δυνατότητα να τους απολαύσει για πρώτη φορά στην Ελλάδα σε δύο συναυλίες την Τετάρτη 11 και την Πέμπτη  12 Ιουλίου 2012, στις 21:00, στο Θέατρο του Ιδρύματος Μ. Κακογιάννης.
 Ο Νότης Γεωργίου Έλληνας και Κύπριος υπήκοος, γεννημένος στην ημικατεχόμενη Λευκωσία, αν και διαμορφώθηκε και δραστηριοποιείται στο εξωτερικό, φέρει πάντα το στίγμα του τόπου του και του ελληνισμού. 
Ως ντουέτο κιθάρας με την Σουζάνα Μάρκου, και την επωνυμία ΔΩΔΕΚΑΧΟΡΔΟΝ,  εμφανίζονται και ηχογραφούν συστηματικά από το 1995. Για τις από κοινού δραστηριότητές τους, που περιλαμβάνουν πολυάριθμες πρώτες παρουσιάσεις έργων, έχουν βραβευτεί επανειλημμένα και  πολλοί συνθέτες τους έχουν αφιερώσει έργα τους.  
Το πρόγραμμα που θα παρουσιάσουν στο ΙΜΚ περιλαμβάνει την Γαλλική Σουίτα σε ντο ελάσσονα του J. S. Bach σε μεταγραφή του Ν. Γεωργίου για 2 κιθάρες (11/7), την πρώτη παγκόσμια παρουσίαση του έργου του Folías all’ antica βασισμένη σε έργα των Marais, y Coll, Corelli, Farinelli με το δημοφιλέστερο, ίσως, μουσικό θέμα: την Folía-Follia-Folie (τρέλα), όπως και το έργο Κυπριακόν Δίπτυχον του Ν. Γεωργίου(12/7) Οι συναυλίες ολοκληρώνονται με τη Ρεμπέτικη Σουίτα του Βασίλη Τενίδη, ένα έργο που αντλεί από τον πλούτο της ρεμπέτικης μουσικής, τον οποίο μεταπλάθει και επεξεργάζεται σε ένα από τα πλέον επιτυχημένα ντουέτα. 
Για τις συναυλίες του Δωδεκάχορδον στο ΙΜΚ, ο Νότης Γεωργίου σημειώνει: "Αναλαμβάνω με μεγάλη χαρά τις εμφανίσεις στο Ίδρυμα που διαφυλάσσει τη μνήμη ενός εκλεκτού συμπατριώτη και δημιουργού.  Ευχαριστώ θερμά το Ίδρυμα για την ευγενή φιλοξενία του, τον Πρέσβη της Κύπρου στην Ελλάδα κ. Ιωσήφ Ιωσήφ, υπό την αιγίδα του οποίου τελούν οι συναυλίες, το Σπίτι της Κύπρου για το ενδιαφέρον με το οποίο αγκάλιασε την πρωτοβουλία, καθώς και τον αγαπητό Γιώργο Κουμεντάκη, στον οποίο οφείλω την αρχική μου επαφή με το Ίδρυμα".
Πρόγραμμα Τετάρτης, 11 Ιουλίου 2012, στις 21:00
-J.S. Bach: Γαλλική σουίτα αρ. 2, ντο ελάσσονα  BWV 813 (μεταγραφή Ν. 







              Γεωργίου)
-Νότη Γεωργίου: Folías all’ antica (παγκόσμια πρώτη παρουσίαση)



(βασισμένο σε έργα των Marais, y Coll, Corelli, Farinel) 
-Βασίλη Τενίδη: Ρεμπέτικη Σουίτα

Πρόγραμμα Πέμπτης, 12 Ιουλίου 2012 στις 21:00
-Νότη Γεωργίου: Κυπριακόν Δίπτυχον
-Νότη Γεωργίου: Folías all’ antica (παγκόσμια πρώτη παρουσίαση)



(βασισμένο σε έργα των Marais, y Coll, Corelli, Farinel) 
-Βασίλη Τενίδη: Ρεμπέτικη Σουίτα Σο
Ερμηνεύει: το ΔΩΔΕΚΑΧΟΡΔΟΝ (Susan Marku και Νότης Γεωργίου)

Οι συναυλίες τελούν υπό την αιγίδα του Πρέσβη της Κύπρου κου Ιωσήφ Ιωσήφ

Τετάρτη 11 & Πέμπτη 12 Ιουλίου 2012, στις 21:00

Το ντουέτο κιθάρας   

ΔΩΔΕΚΑΧΟΡΔΟΝ 

με τους Susan Marku και Νότη Γεωργίου

για πρώτη φορά στην Ελλάδα 

Αίθουσα: Θέατρο

Τιμή εισιτηρίων: 15€, Κανονικό 
10€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) &  Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας Πολιτισμού/ / Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ/ ΑμΕΑ/  Άνω των 65 

Βιογραφικά Στοιχεία

Ο Νότης Γεωργίου γεννήθηκε το 1976. Απεφοίτησε από την Ακαδημία Λίστ με διάκριση στη σύνθεση, κιθάρα και διεύθυνση ορχήστρας. Στο ιστορικό της σχολής και του Ουγγρικού Υπουργείου Παιδείας είναι ο μόνος, στον οποίο, λόγω εξαιρετικού ταλέντου, επετράπη η σύμπτυξη 5ετούς κύκλου σπουδών σε 3 έτη. Σπούδασε επίσης σύνθεση και διεύθυνση στη Φλωρεντία και μαθήτευσε σε αρχιμουσικούς όπως Carlo Μaria Giulini, Piero Bellugi, Zubin Mehta, Rudolf Βarshai, Yuri Simonov, Μarek Janowski, Gianluigi Gelmetti, Peter Eötvös κ.α.

Στα 17, κερδίζει τον Ουγγρικό Διαγωνισμό Κιθάρας και το βραβείο σκηνής. Έκτοτε πολλοί συνθέτες του έχουν αφιερώσει έργα τους, μεταξύ άλλων, το πρώτο Ουγγρικό κονσέρτο για κιθάρα του διάσημου Rózsa.

Από το 2006 είναι Αρχιμουσικός και Καλλιτεχνικός Διευθυντής της Συμφωνικής Vass Lajos, και αρχιμουσικός της Συμφωνικής Ορχήστρας Βουδαπέστης-BCO , παγκοσμίως γνωστής, μεταξύ άλλων, κυρίως μέσω της συμμετοχής της στο παγκοσμίου εμβελείας μουσικό συμβάν The 3 Tenors με τους Luciano Pavarotti, Placido Domingo και  José Carreras υπό τη διεύθυνση του James Levine. 
Διετέλεσε ιδρυτής, αρχιμουσικός, καλλιτεχνικός διευθυντής, διοργανωτής, διαχειριστής, σολίστ, μουσικός δωματίου, κορρεπετιτέρ και συνοδός σε πληθώρα φεστιβάλ, παραγωγών, σεμιναρίων, ηχογραφήσεων, ορχηστρών, χορωδιών και θεάτρων και μεταφραστής από και προς αγγλικά, ουγγρικά, ιταλικά, νέα και αρχαία ελληνικά και γαλλικά. Εμφανίζεται τακτικά στο διπλό ρόλο του σολίστα κιθάρας/πληκτροφόρων-μαέστρου. Κατέχει ευρύτατο οπερατικό, ορχηστρικό, φωνητικό ρεπερτόριο, μουσικής δωματίου και χοροδράματος διευθύνοντας πάντοτε από μνήμης.

Για τις ανά τον κόσμο δραστηριότητές του έχει βραβευθεί επανειλημμένα από διεθνείς φορείς, με σημαντικότερη την εκλογή του στην πρωτοφανή ηλικία των μόλις 32 ετών στην Ευρωπαϊκή Ακαδημία Επιστημών και Τεχνών, η οποία απαριθμεί, μεταξύ άλλων, 25 Νομπελίστες. Δεδομένου ότι τα βραβεία Νόμπελ δεν περιλαμβάνουν τον τομέα της μουσικής, η εκλογή του στην Ευρωπαϊκή Ακαδημία θεωρείται η ύψιστη δυνατή διάκριση. 

Στα 34 χρόνια του διευθύνει στην αίθουσα της Φιλαρμονικής του Βερολίνου.  Έχει συνεργαστεί με σολίστ όπως Andrei Ilyushnikov (Kirov Opera), Éva Marton (Metropolitan Opera), Ilona Tokody, Andrea Rost, Vilmos Szabadi, Helsinki Filharmonic Choir, Cyprien Katsaris, Martino Tirimo e.o. 

Για την αφιλοκερδή προσφορά του σε διοργανώσεις και θέματα Ελληνικού ενδιαφέροντος έχει τιμηθεί από την Ελλάδα και την Κύπρο. Το 2012 κέρδισε το Α’ Βραβείο στο διαγωνισμό σύνθεσης χοροδράματος με τίτλο «Η Αρπαγή της Ευρώπης» επ’ ευκαιρία της ανάληψης της Προεδρίας ΕΕ από την Κύπρο.

Πρόσφατα, η Κρατική Όπερα Ουγγαρίας του ανέθεσε την τιμητική διεύθυνση σειράς παραστάσεων, εγκαινιάζοντας την επαναλειτουργία του θεάτρου Erkel, της μεγαλύτερης Λυρικής Σκηνής της Κεντρικής Ευρώπης, με πάνω από 2000 θέσεις. Η επαναλειτουργία του θεάτρου θα εορταστεί το 2013  με την παρουσίαση του έργου “Hunyadi Laszlo”.
Έχει λάβει εξαιρετικές κριτικές, ως σολίστ και αρχιμουσικός όπως:

“...Ένας γεννημένος Αρχιμουσικός” Yuri Simonov, Αρχιμουσικός

"Ένας αρχιμουσικός με  κεραυνοβόλο, μα αβίαστο δυναμισμό...ένα έκτακτο ταλέντο με ασυνήθιστα υψηλής ποιότητας μουσικά χαρίσματα, αυτόνομη καλλιτεχνική αξία και ψυχολογική μαεστρία. Ένας πλέον ώριμος καλλιτέχνης του οποίου οι ικανότητες και τα επιτεύγματα μοιραίνουν ένα όμορφο μέλλον.»  Medveczky Ádám Κρατική Όπερα Βουδαπέστης
“... Η καλύτερη ερμηνεία κλασικής συμφωνίας που φιλοξένησε η Ακαδημία Liszt τα τελευταία 50 χρόνια.” Lukács Ervin, Πρόεδρος της Φιλαρμονικής Ορχήστρας Βουδαπέστης
«… η δουλειά του με εντυπωσίασε. Είναι ένας πολυτάλαντος μουσικός και κάτι ακόμα: ένας από τους σπανιότατους αρχιμουσικούς, που διευθύνουν τα πάντα από μνήμης, είτε πρόκειται για συμφωνίες, κονσέρτα κ.λπ. Το ρεπερτόριό του είναι πραγματικά τεράστιο. Η επικοινωνία μεταξύ μας ήταν άψογη και η αλήθεια είναι πως κάτι θετικά «ξεχωριστό» συνέβη στη συναυλία. Ήταν πράξη μουσικής δημιουργίας και όχι η ρουτίνα που δυστυχώς πολύ συχνά βιώνουμε στις συναυλίες. Ως σολίστ, έχω ερμηνεύσει το συγκεκριμένο έργο ανά τον κόσμο 90 και πλέον φορές, μα είναι η μόνη φορά που βλέπω μαέστρο να το διευθύνει από μνήμης.  Ειλικρινά τον θαυμάζω…» Cyprien Katsaris, πιανίστας
Η Σουζάνα Μάρκου μεγάλωσε σε μουσικό περιβάλλον. Μελέτησε αρχικά πιάνο, αυλό και θεωρητικά. Στα 11 της χρόνια, έλαβε ως δώρο την πρώτη της κιθάρα. Λίγο αργότερα, σε ηλικία 14 χρόνων, δίνει το πρώτο ρεσιτάλ και κερδίζει τον Παν-ουγγρικό Διαγωνισμό Εφήβων. 

Πολύ σύντομα, η ανθολογία του λαούτου και της κιθάρας θα την κερδίσουν. Συνέχισε τις σπουδές της στην Ακαδημία Λίστ, απ’ όπου και απεφοίτησε ως σολίστ με άριστα. Ολοκλήρωσε τις σπουδές της στη Φλωρεντία μαθητεύοντας στον Alfonso Borghese, ο οποίος είχε παρατηρήσει τη γεωμετρική προσέγγιση της Σουζάνας, όσον αφορά το όργανο και την τεχνική του. Έχει παρακολουθήσει σεμινάρια με τους Mislivecek, Jesus Sanchez, Wurdinger, Zabka, David Russel, κ.α. 

Διδάσκει στην Κρατική Μουσική Σχολή Georg Solti. Πολλοί μαθητές της έχουν αποσπάσει βραβεία και διακρίσεις σε εγχώριους και διεθνείς διαγωνισμούς. Το 2008 βραβεύτηκε από το Δήμο Βουδαπέστης για την προσφορά της στη μουσική εκπαίδευση της πόλης.

Εμφανίζεται και ηχογραφεί με την κιθάρα του συνθέτη Βασίλη Τενίδη, που ως ένδειξη αγάπης και εκτίμησης της έχει δωρίσει. (με την κιθάρα αυτή ο Β. Τενίδης συμμετείχε στις σημαντικότερες δισκογραφικές παραγωγές του Μ. Χατζιδάκι και του Νέου Κύματος). 

Η μαρτυρία του συνθέτη είναι χαρακτηριστική: όταν πρωτογνωρίστηκαν, το καλοκαίρι του 2004, ο Τενίδης δώρισε στο ντουέτο Δωδεκάχορδον , μεταξύ άλλων, το έργο του «Ρεμπέτικη Σουίτα». Ως αντίδωρο, 4 μόλις μέρες αργότερα, το ντουέτο ερμήνευσε το έργο παρουσία του συνθέτη. «Ακούγοντας το Δωδεκάχορδον να ερμηνεύει το έργο μου, νιώθω, για πρώτη φορά, δικαιωμένος». Η παρουσίαση αυτή αποτελεί μάλιστα την πρώτη ζωντανή εκτέλεση ολόκληρου του έργου.

Το κοινό και οι κριτικοί επαινούν την άρτια τεχνική της Σουζάνας, την εξαίρετη μουσικότητά της και την ανεπανάληπτη συνοχή του ντουέτου.  Οι εμφανίσεις της καθρεφτίζουν μια συνειδητή και αφοσιωμένη προσέγγιση του οργάνου και των έργων και χαρακτηρίζονται από μια αβίαστη εκφραστικότητα.

Το ευρύτατο ρεπερτόριό της απαρτίζεται από αναγεννησιακά έργα μέχρι σύγχρονα. Μεγάλο μέρος του αποτελούν μεταγραφές της ιδίας και διασκευές και συνθέσεις του Νότη Γεωργίου. Ειδικό βάρος έχουν οι εφαρμοσμένες εμφανίσεις του ντουέτο, Δωδεκάχορδον συνδυασμένες με προβολές, φιλολογικές βραδιές, χορό, εικαστικά. Για την ανιδιοτελή προσφορά της στην ανάδειξη του ελληνικού πολιτισμού και ειδικότερα της Κύπρου, έχει βραβευθεί από τον πρόεδρο της Κυπριακής Δημοκρατίας και το Ελληνικό Υπουργείο Εσωτερικών. Μιλά Αγγλικά, Ιταλικά, Ουγγρικά και Ελληνικά.
*******

ΟΠΕΡΑ

[image: image2.png]



Τετάρτη 18 & Πέμπτη 19 Ιουλίου 2012

Il Bacio di Leonora

Το Φιλί της Λεονόρας

Όπερα, έργο του Yves Senn

Πρόταση της L’avant-scene opιra, 2011-12

Με πάνω από 25 χρόνια εμπειρία και μια τεχνογνωσία δοκιμασμένη μέσα από την υλοποίηση πολυάριθμων παραστάσεων, ο θίασος L’avant-scène opéra προτείνει μια καινούργια παράσταση όπερας: Il Bacio di Leonora /Το Φιλί της Λεονόρας σε λιμπρέτο και  μουσική  του Yves Senn.  Το έργο  θα παρουσιαστεί την Τετάρτη 18 και την Πέμπτη 19 Ιουλίου 2012, στις 21:00 στο Θέατρο του Ιδρύματος Μ. Κακογιάννης. 

Μια ομάδα ατόμων, ένας μικρόκοσμος - εικόνα της κοινωνίας, συγκεντρώνεται σε ένα έρημο μέρος με στόχο την αναζήτηση του Φιλιού της Λεονόρας. Η ιστορία αφηγείται την αναγκαστική συνάντηση ανθρώπων  που προέρχονται από εξαιρετικά διαφορετικούς ορίζοντες. Αξίες, αναφορές, βλέψεις, διαδρομές: Το καθένα απ' τα μέλη της ομάδας,  υπερασπίζεται έναν διαφορετικό λόγο ύπαρξης και αυτό δημιουργεί ένα ζωντανό διάλογο παθών, μίσους, εφικτών ή ανέφικτων ερώτων, πόθων, διαμάχης...

Με μια διανομή που αριθμεί  τους είκοσι τραγουδιστές σολίστες, χορευτές και ηθοποιούς, μια ορχήστρα εννέα μουσικών, με δέκα τεχνικούς και με την υλικοτεχνική και διοικητική υποστήριξη δέκα επιπλέον ατόμων, η L’avant-scène opéra έχει ξεκινήσει τις πρόβες της από το Νοέμβριο του 2011 στο Θέατρο του Colombier (Ελβετία), έδρα της εταιρίας.   

Το έργο Il Bacio di Leonora /Το Φιλί της Λεονόρας,  απoτυπώνει με το «διπλό», δηλαδή δίγλωσσο τίτλο την ποικιλομορφία που το διατρέχει : Ποικιλομορφία των ειδών, του ύφους, των χαρακτήρων, των γλωσσών, των συναισθημάτων…

Ο θίασος L’avant-scène opéra με τη πρότασή του για το 2011-12 υπηρετεί δυο στόχους που είναι σημαντικοί για αυτόν: πρώτο να ενώνει διάφορα είδη παραστατικών τεχνών (μουσική, θέατρο, χορός), και δεύτερο να δημιουργήσει ένα έργο που να ασχολείται με τον άνθρωπο μέσα από τα συναισθήματά του.

IL Bacio di Leonora/ Το Φιλί της Λεονόρας
Συντελεστές
Δημιουργία κειμένου και μουσικής

Yves Senn
Σκηνογραφία




Xavier Hool
Φωτισμός




Alain Micallef
Κοστούμια




Elodie Cino

Μακιγιάζ




Faustine de Montmollin

Μουσική προετοιμασία


Sylvain Jaccard
Σκηνοθεσία




Yves Senn
Χορογραφία




Jean-Claude Pellaton

Διανομή:

Floriane Iseli, Pierre Pantillon, Maïté Renaud, Léonard Schneider, Sophie Vuilleumier,  Céline Vicario, Corine Wyder , Noémie Stauffer, Daniel Reumiller, Yves Senn, Charles Brunner, Solange Platz-Erard, Jérôme Ricca, Alexandre de Marco, κ.α. 

Τετάρτη 18 & Πέμπτη 19 Ιουλίου 2012, στις 21:00

Il Bacio di Leonora

Το Φιλί της Λεονόρας

Όπερα, έργο του Yves Senn

Πρόταση της L’avant-scène opéra, 2011-12

Αίθουσα: Θέατρο
Εισιτήριo: 10€, ενιαίο
*****

ΚΙΝΗΜΑΤΟΓΡΑΦΟΣ

Πέμπτη 12 έως Τετάρτη 25 Ιουλίου 2012, στις 21:00
3ο Φεστιβάλ Βωβού Κινηματογράφου

Θέμα:  Η χειραφέτηση της γυναίκας
ελεύθερη είσοδος
Το ΙΜΚ θυμάται τον Μιχάλη Κακογιάννη και την αγάπη του για το Βωβό Κινηματογράφο αλλά και την Γκρέτα Γκάρμπο και τo 3o Φεστιβάλ Βωβού Κινηματογράφου του Ιδρύματος Μιχάλης Κακογιάννης είναι γεγονός, με ελεύθερη είσοδο.  Με θέμα "Η χειραφέτηση της γυναίκας" από τις 12 έως τις 25 Ιουλίου 2012, στις 21:00  σε συνέχεια των δύο πολύ επιτυχημένων αφιερωμάτων στον αμερικάνικο και τον ευρωπαϊκό βωβό κινηματογράφο, τις ταινίες των οποίων είχε επιλέξει ο ίδιος ο Μ. Κακογιάννης. Στο 3ο Φεστιβάλ Βωβού Κινηματογράφου θα προβληθούν 15 ταινίες, και το αφιέρωμα θα κλείσει με την ταινία The single standard με την αγαπημένη πρωταγωνίστρια του Μιχάλη Κακογιάννη Γκρέτα Γκάρμπο.  
Η επιλογή των ταινιών έγινε από τον Στάθη Σκλαβουνάκο (συγγραφέα του βιβλίου Vamps) και τον σεναριογράφο, σκηνοθέτη, κριτικό κινηματογράφου Μάριο Παπαγεωργίου οι οποίοι και θα προλογίζουν τις προβολές με ένα σύντομο σχόλιο. 

Όπως κάθε χρόνο το 3ο φεστιβάλ Βωβού Κινηματογράφου διοργανώνεται σε συνεργασία με το STUDIO-Παράλληλο Κύκλωμα,  και  τον Πρόεδρό του  Χρήστο Παπαδημητρίου καθώς και το εργαστήριο Film Scoring με υπεύθυνο καθηγητή τον Αλέξανδρο Μούζα.
3ο Φεστιβάλ Βωβού Κινηματογράφου 
Η χειραφέτηση της γυναίκας

ΠΡΟΓΡΑΜΜΑ 12 – 25 Ιουλίου 2012

1.  12/7/2012
Carmen (1918) του Ernst Lubitsch
(διάρκεια 64΄) (αμερικάνικη κόπια ταινίας)  Ελληνικοί υπότιτλοι
Ζωντανή Μουσική Συνοδεία: Νίκη Χαρλαύτη

2.  13/7/2012
Lilac time (Ο ουρανός της δόξης)-(1928) του George Fitzmaurice
(διάρκεια 110΄) Ελληνικοί υπότιτλοι

Με την μουσική που γράφτηκε για την ταινία από τον Keith Taylor το 2006

3.  14/7/2012
Underworld (Οι νύκτες του Σικάγου) του Josef von Sternberg
(διάρκεια 80΄)   Ελληνικοί υπότιτλοι

Ζωντανή Μουσική Συνοδεία:  Γωγώ Καλοδίκη

4.  15/7/2012
Dancing mothers (1926) του Herbert Brenon

(διάρκεια 66΄) Ελληνικοί υπότιτλοι  
Ζωντανή Μουσική Συνοδεία:  Καπάνταης- Χρηστακέας- Δεδούσης

5.  16/7/2012
Sadie Thompson (Η ανθρώπινη αδυναμία)-(1928) του Raoul Walsh
(διάρκεια 91΄) Ελληνικοί υπότιτλοι

Ζωντανή Μουσική Συνοδεία:  Δημήτρης Χαρλαύτης

6.   17/7/2012

Nana (1926) του Jean Renoir 

(διάρκεια 129΄)   Ελληνικοί υπότιτλοι
Μουσική Επιμέλεια: Ελένη Μητσιάκη

7.   18/7/2012

Tagebuch einer verlorenen (Diary of a lost girl)-(1929) του Georg Wilhelm Pabst (διάρκεια 107’) Ελληνικοί υπότιτλοι 
Ζωντανή Μουσική Συνοδεία:  Αργυρώ Κολιογιώργη

8.   19/7/2012

Stella Dallas (1925) του Henry King

(διάρκεια 107΄) Ελληνικοί υπότιτλοι
Ζωντανή Μουσική Συνοδεία:  Ναταλί Μαυράκη
9.   20/7/2012

The merry widow (Η εύθυμη χήρα)-(1925) του Erich von Stroheim

(διάρκεια 137΄) Ελληνικοί υπότιτλοι
Ζωντανή Μουσική Συνοδεία: Ελένη Μητσιάκη
10.   21/7/2012

City girl (1930) του F.W. Murnau

(διάρκεια 90΄) Ελληνικοί υπότιτλοι 

Η ταινία θα προβληθεί με την μουσική που γράφτηκε από τον Christopher Caliendo το 2010

11.   22/7/2012

The scarlet letter (Το ματωμένο γράμμα)-(1926) του Victor Sjöström

(διάρκεια 98΄) Ελληνικοί υπότιτλοι
Ζωντανή Μουσική Συνοδεία:  Βασίλης Μήλεσης
12.   23/7/2012
Α. Ich möchte kein mann sein (Δεν θα ’θελα να ήμουν άνδρας)-(1920) του Ernst Lubitsch (διάρκεια 45΄).  Ελληνικοί υπότιτλοι

Β.  Afgrunden (The abyss)-(1910) του Urban Gad 

(διάρκεια 37΄).  Ελληνικοί υπότιτλοι   

Ζωντανή Μουσική Συνοδεία:  Γιάννης Σφυρής

13.   24/7/2012

Asphalt (1929) του Joe May
(διάρκεια 90΄) Ελληνικοί υπότιτλοι
Ζωντανή Μουσική Συνοδεία:  Σπύρος Λούκος

14.   25/7/2012

The single standard (1929) του John S. Robertson 

(διάρκεια 73΄) Ελληνικοί υπότιτλοι

Ζωντανή Μουσική Συνοδεία: Ορέστης Μωραΐτης

Ελεύθερη είσοδος, απαραίτητη κράτηση θέσεων στο 210 34 18 579
*****
ΘΕΑΤΡΟ

Κυριακή 22, Δευτέρα 23 και Τρίτη 24 Ιουλίου 2012,  στις 21:00

Η διεθνούς φήμης θεατρική ομάδα

Aquila Theatre από τη Νέα Υόρκη

για πρώτη φορά στην Αθήνα

παρουσιάζει τη νέα της παραγωγή
Ηρακλής (Μαινόμενος)

του Ευριπίδη

Σε μετάφραση & Διασκευή του Peter Meineck
στα αγγλικά με ελληνικούς υπέρτιτλους 
http://www.youtube.com/watch?v=882AhW2YtxU&feature=plcp
Το  Ίδρυμα Μ. Κακογιάννης  παρουσιάζει για πρώτη φορά στην Αθήνα τη διεθνούς φήμης θεατρική ομάδα Aquila Theatre από τη Νέα Υόρκη,  στη νέα της παραγωγή "Ηρακλής". Η παράσταση είναι βασισμένη στο συγκλονιστικό έργο  Ηρακλής Μαινόμενος του Ευριπίδη, η οποία παρουσιάστηκε για πρώτη φορά στο Αμφιθέατρο Bovard του Πανεπιστημίου της Νότιας Καλιφόρνιας, στο Los Angeles τον Μάρτιο του 2012.  

Το έργο θα φιλοξενηθεί στο Θέατρο του ΙΜΚ για τρεις μόνο παραστάσεις: Κυριακή 22, Δευτέρα 23 και Τρίτη 24 Ιουλίου 2012,  στις 21:00. Οι παραστάσεις  πλαισιώνεται με workshops καθώς και με ανοικτές συζητήσεις του θιάσου με το κοινό στο τέλος των παραστάσεων.   

Το έργο ξεκινά στον οίκο του Ηρακλή στην Αρχαία Θήβα. Ο Ηρακλής απουσιάζει για περισσότερο από ένα χρόνο, υπηρετώντας τον ηγεμόνα του Άργους, Ευρυσθέα. Η τελευταία του αποστολή αφορούσε στην κατάβασή του στον κάτω κόσμο ώστε να φέρει τον τρικέφαλο σκύλο φύλακα του Άδη, Κέρβερο. Κανείς δεν είχε νέα του Ηρακλή από τότε, και η θηβαϊκής καταγωγής σύζυγός του Μεγάρα θεωρεί ότι είναι νεκρός. Ενώ ο Ηρακλής βρίσκεται ακόμη μακριά, η Θήβα μαστίζεται από εμφύλιο πόλεμο, και ο Λύκος καταλαμβάνει την εξουσία  στη Θήβα, όπου βασιλεύει παράνομα και  καταδικάζει την οικογένεια του Ηρακλή σε θάνατο.. Ο Ηρακλής, γιος του Δία, έχει επίσης και ένα θνητό πατέρα, τον Αμφιτρύωνα, ο οποίος απελπισμένα προσπαθεί να εξαγοράσει χρόνο ελπίζοντας ότι ο γιος του θα επιστρέψει. Ο Ηρακλής επιστρέφει και θριαμβεύει σκοτώνοντας τον Λύκο. Όμως, με παρέμβαση της θεάς Ήρας, καταλαμβάνει τον Ηρακλή μανία και μέσα στην τρέλα του σκοτώνει και τη δική του γυναίκα Μεγάρα όπως και τα παιδιά του, για να συνειδητοποιήσει αργότερα την αλήθεια και να καταρρεύσει.

Η Παράσταση

Ο Ηρακλής του Aquila Theatre είναι μία παράσταση που συνδυάζει την "αλήθεια" του Ευριπίδη και των αρχαίων Ελλήνων με το σήμερα εφαρμόζοντας σύγχρονες πρακτικές και νέα μέσα στην παράσταση του αρχαίου κειμένου.   Ο Peter Meineck, διακεκριμένος μεταφραστής κλασικών έργων, Ιδρυτής και Καλλιτεχνικός Διευθυντής  του Aquila Theatre, στη νέα μεστή μετάφραση του έργου ορίζει έναν ξεκάθαρο στόχο σε συνεργασία με την σκηνοθέτιδα  Desiree Sanchez. Αντιπαραβάλλει  την τρέλα του πολέμου με την τρέλα του ίδιου του Ηρακλή, χρησιμοποιώντας το έργο που γράφτηκε το 416 π.χ. για να επισημάνει τόσο τον παραλογισμό και την ωμότητα του πολέμου, διαχρονικά, όσο και τη σκληρή πραγματικότητα των χιλιάδων βετεράνων πολέμου, που επιστρέφοντας στη χώρα τους  βιώνουν έντονες  καταστάσεις μετά-τραυματικού στρες. Το Aquila Theatre  καινοτομεί αντικαθιστώντας τον γνώριμό χορό των γερόντων -βετεράνων της εποχής - στην τραγωδία, με την προβολή αληθινών μαρτυριών on camera από Αμερικανούς βετεράνους, άνδρες και γυναίκες, οι οποίοι υπηρέτησαν στο Β’ Παγκόσμιο Πόλεμο, στο Βιετνάμ, στο Ιράκ και στο Αφγανιστάν, προϊόν μακρόχρονης έρευνας και καταγραφής. Όπως σημειώνουν οι συντελεστές του Aquila:  "Είναι μια τολμηρή ιδέα για τον ελληνικό χορό, αλλά σίγουρα ελπίζουμε ότι ενέχει αλήθεια, συναίσθημα και βάθος, ενώ ταυτόχρονα θέτει αυτό το αρχαίο έργο απέναντι σε σύγχρονες ανησυχίες αναδεικνύοντας την αιώνια δυναμική της ελληνικής τραγωδίας".
Η παράσταση, εκτός από τις προβολές, που είναι οργανικά δεμένες με το έργο,  χρησιμοποιεί  λιτά σκηνικά και κοστούμια, ενώ οι ηθοποιοί, σε πλήρη αντίθεση με τους αληθινούς ανθρώπους - βετεράνους των προβολών,  χρησιμοποιούν μάσκες για να ερμηνεύσουν τα κεντρικά πρόσωπα του δράματος,  υποστηρίζοντας ότι η ερμηνεία ενός ηθοποιού με μάσκα είναι στην πραγματικότητα περισσότερο επιβλητική από μία ρεαλιστική ερμηνεία. Οι μάσκες  έχουν φιλοτεχνηθεί  από τον David Knezz και είναι βασισμένες στις έρευνες του Peter Meineck.  
Η θεατρική ομάδα Aquila Theatre ιδρύθηκε στο Λονδίνο το 1990. Από το 1999 εδρεύει στη Νέα Υόρκη, ως επαγγελματικός θίασος με έδρα το Center for Ancient Studies, στο New York University.

Ο θίασος φιλοξενεί διεθνώς αναγνωρισμένους καλλιτέχνες στην Αμερική ώστε να παρουσιάσουν πρωτοποριακές παραγωγές κλασικού δράματος σε όλη τη χώρα πιστεύοντας πώς το θέατρο δημιουργεί κοινούς τόπους συναισθημάτων, σκέψης και διαλόγου. Τις παραστάσεις και τα εργαστήρια – σεμινάρια του Aquila έχουν παρακολουθήσει χιλιάδες θεατών στις Ηνωμένες Πολιτείες, σε κάθε είδους χώρους, από τον Λευκό Οίκο, το Carnegie Hall και το Lincoln Center έως θέατρα, δημόσιες βιβλιοθήκες και κοινοτικά κέντρα αστικών περιοχών και της επαρχίας. Σε κάθε χώρο ο στόχος του Aquila Theatre είναι να γνωρίσει στους ανθρώπους την πλούσια εμπειρία της αναπαράστασης του δράματος και να προκαλέσει διάλογο, συχνά σε ιδιαιτέρως δύσκολα ζητήματα, τα οποία ίσως διαφορετικά να μην ετίθεντο. 

Από το 2010 το Aquila Theatre ηγείται ενός νέου προγράμματος που ονομάζεται Ancient Greeks/Modern Lives, το οποίο χρησιμοποιεί ελληνικά κλασικά κείμενα ώστε να προκαλεί δημόσιο διάλογο γύρω από αυτό το δύσκολο θέμα. Το 2011 ζητήθηκε από το θίασο να παρουσιάσει το πρόγραμμα στο Λευκό Οίκο (ήταν ή δεύτερη φορά για το Aquila) ώστε να συμβάλει στη μεγιστοποίηση της προσοχής σε θέματα όπως αυτό. Έως σήμερα, το πρόγραμμα Ancient Greeks/Modern Lives έχει παρουσιαστεί σε 87 κοινότητες σε όλη την Αμερική. 

ΣΥΝΤΕΛΕΣΤΕΣ

Σκηνοθεσία: Desiree Sanchez
Μαγνητοσκόπηση - Φωτογραφία: Miguel Drake-McLaughlin
Σχεδιασμός Παραγωγής: Peter Meineck & Desiree Sanchez
Φωτισμοί: Peter Meineck
Υπεύθυνη Θιάσου: Lindsay Beecher
ΔΙΑΝΟΜΗ

Brent Werzner – Ηρακλής

Brain Delate – Θησέας/ σύνολο

Elizabeth Wakehouse - Μεγάρα/ Ίρις/ σύνολο

Richard Willis - Αμφιτρύων/ Αγγελιαφόρος/ σύνολο

κ.α.
Κυριακή 22, Δευτέρα 23 και Τρίτη 24 Ιουλίου 2012, στις 21:00

 Aquila Theatre
Ηρακλής (Μαινόμενος)

Του Ευριπίδη

Σε μετάφραση & Διασκευή του Peter Meineck
Αίθουσα: Θέατρο

Διάρκεια: 75΄ (χωρίς διάλειμμα)

Τιμή εισιτηρίων: 20€, Κανονικό 


      12€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 


Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 


Κάρτας  Πολιτισμού/ Κάτοχοι Κάρτας Club IFA (Γαλλικού 



Ινστιτούτου) / Κάτοχοι Κάρτας ΙΤΙ/ ΑμΕΑ/  Άνω των 65 

Workshops: Το πρόγραμμα αναμένεται να ανακοινωθεί σύντομα
Χορηγός Φιλοξενίας: 

Radisson Blu Park Hotel, Athens    [image: image3.jpg]



Χορηγοί Επικοινωνίας: 

[image: image4.jpg]EPT |



  [image: image5.jpg]


   [image: image6.jpg]


           [image: image7.wmf]   

[image: image8.jpg]“culbure
nege



   [image: image9.jpg]


   [image: image10.jpg]


[image: image11.jpg]in@lifes



 [image: image12.jpg]Qg3 .23, A4S




*************

Στις 25 Ιουλίου 2012 συμπληρώνεται ένας χρόνος που έφυγε από κοντά μας 
ο Μιχάλης Κακογιάννης 

Το  Ίδρυμά του για μία ακόμη φορά ανοίγει σε όλους τις πόρτες του και τους καλεί να θυμηθούν το μεγάλο σκηνοθέτη μέσα από τα δικά του έργα. Το ντοκιμαντέρ για την Τριλογία του [Ηλέκτρα (1962), Τρωάδες (1971), Ιφιγένεια εν Αυλίδι (1977)] που είχε επιμεληθεί ο ίδιος και θα προβάλλεται στο  εσωτερικό αίθριο. Τα ντοκιμαντέρ της Νουνούς Σκαλτσά που θα προβάλλονται στον Κινηματογράφο και την Έκθεση Φωτογραφίας από τη ζωή και το έργο του που έχει επιμεληθεί  το Σπίτι της Κύπρου στους εκθεσιακούς χώρους του 1ου και του 2ου ορόφου. Και με την προβολή στο πλαίσιο του Φεστιβάλ Βωβού Κινηματογράφου της  ταινίας The single standard με την Greta  Garbo  όπου εισαγωγικά θα γίνει αναφορά στον πρώτο χρόνο απουσίας του Μιχάλη Κακογιάννη.
*********

Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 
Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Δωρεάν στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης εφόσον υπάρχει διαθεσιμότητα  θέσεων, με ώρα παραλαβής του οχήματος έως 23:50, εκτός Κυριακής. 


Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr
